pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลชี้แจง การประกาศกำหนดอำนาจหน้าที่ของรัฐมนตรีตามกฎหมายเป็นอำนาจหน้าที่ของนายกรัฐมนตรี (ฉบับที่ 3)
วันศุกร์ที่ 30 เมษายน 2564
โฆษกรัฐบาลชี้แจง การประกาศกําหนดอํานาจหน้าที่ของรัฐมนตรีตามกฎหมายเป็นอํานาจหน้าที่ของนายกรัฐมนตรี (ฉบับที่ 3)
นายอนุชา บูรพชัยศรี โฆษกประจําสํานักนายกรัฐมนตรี ชี้แจงการประกาศกําหนดอํานาจหน้าที่ของรัฐมนตรีตามกฎหมายเป็นอํานาจหน้าที่ของนายกรัฐมนตรี (ฉบับที่ 3)
วันนี้ (30 เม.ย.64) เวลา 09.00 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า ตามที่ได้มีประกาศ เรื่อง การกําหนดอํานาจหน้าที่ของรัฐมนตรีตามกฎหมายเป็นอํานาจหน้าที่ของนายกรัฐมนตรี (ฉบับที่ 3) เพื่อโอนบรรดาอํานาจหน้าที่ของรัฐมนตรีว่าการกระทรวงตามกฎหมาย หรือที่เป็นผู้รักษาการตามกฎหมายหรือที่มีอยู่ตามกฎหมาย จํานวน 31 ฉบับ โอนมาเป็นอํานาจหน้าที่ของนายกรัฐมนตรีเป็นการชั่วคราว นั้น บัดนี้ ได้มีประกาศ เรื่อง หลักเกณฑ์ที่นายกรัฐมนตรีกําหนด ตามประกาศ เรื่อง การกําหนดอํานาจหน้าที่ของรัฐมนตรีตามกฎหมายเป็นอํานาจหน้าที่ของนายกรัฐมนตรี (ฉบับที่ 3) ซึ่งนายกรัฐมนตรีได้กําหนดหลักเกณฑ์การใช้อํานาจหน้าที่เพื่อให้ส่วนราชการหรือพนักงานเจ้าหน้าที่ตามกฎหมายดังกล่าว ดําเนินการ โดยการโอนอํานาจหน้าหน้าที่ต่าง ๆ เหล่านั้น มิได้มีการโอนอํานาจหน้าที่ในส่วนของคณะกรรมการตามกฎหมายมาเป็นของนายกรัฐมนตรี คณะกรรมการที่แต่งตั้งขึ้นมาตามกฎหมายพระราชบัญญัติทั้ง 31 ฉบับ ยังสามารถดําเนินการประชุม หรือทํางานต่อไปได้ตามปกติ โดยให้รัฐมนตรีเป็นผู้บังคับบัญชา หรือเป็นประธานคณะกรรมการตามกฎหมายในลักษณะเช่นเดิม คงปฏิบัติหน้าที่ต่อไปตามปกติ เว้นแต่มีกรณีใดที่คณะกรรมการชุดใดที่นายกรัฐมนตรีอาจจะมีการเข้าดําเนินการ หรือมีการเข้าประชุมร่วม หรือมีคําสั่งเป็นอย่างอื่น
ในส่วนที่เพิ่มเติมคือ ให้หน่วยงานตามกฎหมายดังกล่าว รายงานปัญหา อุปสรรค และวิธีแก้ไขปัญหาเสนอนายกรัฐมนตรี หรือ ศบค. ทราบทุกครั้งที่มีกรณีที่นายกรัฐมนตรีหรือประชาชนควรทราบเฉพาะในดังต่อไปนี้ 1. หน้ากากอนามัย 2. เวชภัณฑ์และอุปกรณ์ทางการแพทย์ที่เกี่ยวข้องกับการรักษาโรคโควิด-19 3. ยา เช่น ฟาวิพิราเวียร์ 4. การยื่นเรื่องขออนุญาต การขอขึ้นทะเบียน การนําเข้า การจัดหา การประสานหรือติดต่อกับต่างประเทศ และการจัดสรรวัคซีนที่เกี่ยวข้องกับโรคโควิด-19 5. ออกซิเจนที่ใช้ทางการแพทย์ 6. เตียงผู้ป่วยหนักในสถานพยาบาล การจัดตั้งโรงพยาบาลสนาม 7. การรับแจ้งเหตุเกี่ยวกับผู้ป่วย การอํานวยความสะดวกและการขนย้ายลําเลียงผู้ป่วย 8. การควบคุมเส้นทางคมนาคม ทางบก ทางน้ํา ทางอากาศ เพื่อป้องกันการแพร่ระบาดของโรคโควิด-19
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ดีอีเอส เดินหน้าหารือ ระเบียบบริหาร และกรอบแนวทางปฏิบัติงานฯ ของสำนักงานฯ สกมช. ผ่าน กบส.
วันศุกร์ที่ 30 เมษายน 2564
ดีอีเอส เดินหน้าหารือ ระเบียบบริหาร และกรอบแนวทางปฏิบัติงานฯ ของสํานักงานฯ สกมช. ผ่าน กบส.
ดีอีเอส เดินหน้าหารือ ระเบียบบริหาร และกรอบแนวทางปฏิบัติงานฯ ของสํานักงานฯ สกมช. ผ่าน กบส.
เมื่อวันที่ ๓๐ เมษายน ๒๕๖๔ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม เป็นประธานการประชุมคณะกรรมการบริหารสํานักงานคณะกรรมการการรักษาความมั่นคงปลอดภัยไซเบอร์ (กบส.) ครั้งที่ ๒-๒๕๖๔ (ผ่านระบบสื่ออิเล็กทรอนิกส์) ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม โดยทีประชุมพิจารณาวาระสําคัญ ได้แก่ การพิจารณาทบทวนมติคณะกรรมการบริหารสํานักงานคณะกรรมการการรักษาความมั่นคงปลอดภัยไซเบอร์ เรื่อง สถานที่ตั้งสํานักงาน ,(ร่าง) ประกาศคณะกรรมการบริหารสํานักงานคณะกรรมการการรักษาความมั่นคงปลอดภัยไซเบอร์เรื่อง โครงสร้างบัญชีเงินเดือนและเงินประจําตําแหน่งของสํานักงานคณะกรรมการการรักษาความมั่นคงปลอดภัยไซเบอร์แห่งชาติ พ.ศ. ... (ร่าง) ระเบียบคณะกรรมการบริหารสํานักงานคณะกรรมการการของรักษาความมั่นคงปลอดภัยไซเบอร์ ว่าด้วยวันเวลาปฏิบัติงาน การปฏิบัติงานล่วงเวลา เวลาพัก และวันหยุดพนักงาน พ.ศ. .... และ (ร่าง) ข้อบังคับคณะกรรมการบริหารสํานักงานคณะกรรมการการของรักษาความมั่นคงปลอดภัยไซเบอร์ ว่าด้วยสวัสดิการและสิทธิประโยชน์อื่นสําหรับพนักงาน พ.ศ. ....นอกจากนี้ ที่ประชุมรับทราบความคืบหน้าการดําเนินการของ สกมช. อาทิ รายงานเหตุการณ์ภัยคุกคามไซเบอร์ ผลการดําเนินงานรายไตรมาส (ไตรมาสที่ ๒) (มกราคม - มีนาคม ๒๕๖๔) เป็นต้น
*****************
รัฐบาลไทย-ข่าวทำเนียบรัฐบาล-1 พ.ค. นี้ ยกระดับมาตรการ "พื้นที่สีแดงเข้ม" ควบคุมสูงสุดและเข้มงวด
วันศุกร์ที่ 30 เมษายน 2564
1 พ.ค. นี้ ยกระดับมาตรการ "พื้นที่สีแดงเข้ม" ควบคุมสูงสุดและเข้มงวด
...
6 จังหวัด กทม. ชลบุรี เชียงใหม่ นนทบุรี ปทุมธานี สมุทรปราการ
.
มาตรการ
- ห้ามจัดกิจกรรมรวมกลุ่มมากกว่า 20 คน
- ร้านอาหารให้ซื้อกลับเท่านั้น และเปิดไม่เกิน 3 ทุ่ม
- สถานที่ออกกําลังกายในร่ม ให้ปิด กลางแจ้ง เปิดไม่เกิน 3 ทุ่ม
- ห้าง ศูนย์การค้า เปิดไม่เกิน 3 ทุ่ม โซนเครื่องเล่น สวนสนุก ปิด
- ร้านสะดวกซื้อ ซูเปอร์มาร์เก็ต ตลาดนัดกลางคืน เปิดไม่เกิน 5 ทุ่ม
- ร้านสะดวกซื้อที่เปิด 24 ชม. ให้เปิด ตี 4 - 5 ทุ่ม
- งดเดินทางออกนอกพื้นที่
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ศบค.มท. สั่งการทุกจังหวัดปฏิบัติตามข้อกำหนดฯ ฉบับที่ 22 โดยเคร่งครัด
วันศุกร์ที่ 30 เมษายน 2564
ศบค.มท. สั่งการทุกจังหวัดปฏิบัติตามข้อกําหนดฯ ฉบับที่ 22 โดยเคร่งครัด
ศบค.มท. สั่งการทุกจังหวัดปฏิบัติตามข้อกําหนดฯ ฉบับที่ 22 โดยเคร่งครัด พร้อมสร้างความรับรู้กับผู้ประกอบการและทุกส่วนที่เกี่ยวข้องในพื้นที่
วันนี้ (30 เม.ย.64) ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย (ศบค.มท.) เปิดเผยว่า นายกรัฐมนตรีได้ลงนามในข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 22) ลงวันที่ 29 เม.ย. 64 โดยจะมีผลตั้งแต่วันที่ 1 พ.ค. 64 เป็นต้นไป ซึ่งมีข้อกําหนดและข้อปฏิบัติ คือ 1) การสวมหน้ากากอนามัยหรือหน้ากากผ้าเพื่อป้องกันการแพร่โรคเมื่ออยู่นอกเคหสถานอยู่ในที่สาธารณะ 2) การกําหนดพื้นที่สถานการณ์ 3) การจัดกิจกรรมรวมกลุ่มสําหรับพื้นที่ควบคุมสูงสุดและเข้มงวด 4) มาตรการควบคุมแบบบูรณาการสําหรับพื้นที่ควบคุมสูงสุดและเข้มงวด 5) มาตรการควบคุมแบบบูรณาการสําหรับพื้นที่ควบคุมสูงสุดและพื้นที่ควบคุม และ 6) การปฏิบัติงานนอกสถานที่ตั้ง
นายฉัตรชัย พรหมเลิศ ปลัดกระทรวงมหาดไทย ในฐานะหัวหน้าผู้รับผิดชอบในการแก้ไขสถานการณ์ฉุกเฉินในส่วนที่เกี่ยวกับการสั่งการและประสานกับผู้ว่าราชการจังหวัดและผู้ว่าราชการกรุงเทพมหานคร ได้สั่งการไปยังผู้ว่าราชการจังหวัดทุกจังหวัดถือปฏิบัติตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 22) โดยเคร่งครัด พร้อมสร้างการรับรู้ข้อกําหนดฯ ฉบับดังกล่าว แก่ผู้ประกอบการ พนักงาน ผู้ให้บริการ ผู้รับบริการ ประชาชน และเจ้าหน้าที่ของรัฐที่เกี่ยวข้องทุกระดับ และกรณีคณะกรรมการโรคติดต่อจังหวัดได้มีมติให้ออกประกาศหรือคําสั่ง ให้ส่งประกาศและคําสั่งมายัง ศบค.มท. ทราบโดยเร็ว เพื่อรายงานสํานักเลขาธิการคณะรัฐมนตรีประกาศในราชกิจจานุเบกษา รวมทั้งประชาสัมพันธ์ประกาศและคําสั่งให้ประชาชนและผู้มีส่วนเกี่ยวข้องได้รับทราบโดยทั่วกัน
รัฐบาลไทย-ข่าวทำเนียบรัฐบาล-กรุงไทยเปิดบริการ PromptPay Inter โอนไปสิงคโปร์เรทดีกว่าใคร
วันศุกร์ที่ 30 เมษายน 2564
กรุงไทยเปิดบริการ PromptPay Inter โอนไปสิงคโปร์เรทดีกว่าใคร
ธ.กรุงไทยเปิดบริการโอนเงินระหว่างประเทศ PromptPay International ภายใต้ความร่วมมือกับ ธปท.และธนาคารกลางสิงคโปร์ ยกระดับบริการโอนเงินแบบเรียลไทม์ให้สะดวก รวดเร็ว ปลอดภัย ผ่านหมายเลขโทรศัพท์มือถือ ทํารายการด้วยตัวเองได้ตลอด 24 ชั่วโมง ผ่าน Krungthai NEXT
ธนาคารกรุงไทยเปิดบริการโอนเงินระหว่างประเทศ “PromptPay International” ภายใต้ความร่วมมือกับธปท.และธนาคารกลางสิงคโปร์ ยกระดับบริการโอนเงินแบบเรียลไทม์ให้สะดวก รวดเร็ว ปลอดภัย ผ่านหมายเลขโทรศัพท์มือถือ ทํารายการด้วยตัวเองได้ตลอด 24 ชั่วโมง ผ่าน Krungthai NEXT ตัดบัญชีเงินโอนผ่าน Inter Wallet รับเรทพิเศษที่เดียว ค่าธรรมเนียมเพียง 75 บาท
ธนาคารกรุงไทย ร่วมเป็นส่วนหนึ่งในโครงการ PromptPay-PayNow ซึ่งเป็นความร่วมมือระหว่างธนาคารแห่งประเทศไทย และธนาคารกลางสิงคโปร์ ในการเชื่อมต่อระบบ PromptPay ประเทศไทยและ Paynow ของประเทศสิงคโปร์ โดยเชื่อมต่อบริการโอนเงินระหว่างไทยและสิงคโปร์ ด้วยระบบพร้อมเพย์ผ่านหมายเลขโทรศัพท์มือถือแห่งแรกของโลก ภายใต้ความร่วมมือดังกล่าว ธนาคารได้เปิดตัวบริการโอนเงินระหว่างประเทศ “PromptPay International” ผ่านแอปพลิเคชัน Krungthai NEXT ทําให้การโอนเงินไปปลายทางสิงคโปร์เป็นเรื่องง่าย ทํารายการด้วยตนเองได้ตลอด 24 ชั่วโมง โดยปลายทางต้องมีหมายเลขโทรศัพท์มือถือ ที่ลงทะเบียน Paynow กับธนาคารดีบีเอส ธนาคารยูโอบี และธนาคารโอซีบีซีในประเทศสิงคโปร์ กําหนดวงเงินโอนได้ไม่เกิน 25,000 บาทต่อวัน หรือ 1,000 ดอลลาร์สิงคโปร์ นับเป็นทางเลือกใหม่ในการโอนเงินที่สะดวก รวดเร็ว และปลอดภัย รับเงินโอนแบบเรียลไทม์ สามารถตรวจสอบรายการย้อนหลังได้ตลอดเวลา โดยธนาคารมีแผนจะขยายบริการ PromptPay International กับประเทศอื่นในเร็วๆ นี้
ทั้งนี้ กรุงไทยเป็นธนาคารเดียวที่สามารถเลือกตัดบัญชีเงินโอนที่ครอบคลุมทั้งบัญชีออมทรัพย์ บัญชีกระแสรายวัน บัญชีเงินตราต่างประเทศ และ Inter Wallet สกุล SGD หรือ บริการกระเป๋าเงินอิเล็กทรอนิกส์สกุลต่างประเทศ ซึ่งช่วยให้ลูกค้าได้รับอัตราแลกเปลี่ยนที่ดีที่สุด พิเศษลดค่าธรรมเนียมการโอนเหลือเพียง 75 บาทต่อครั้ง จากปกติ 150 บาทต่อครั้ง วันนี้ - 31 กรกฎาคม 2564 สอบถามรายละเอียดเพิ่มเติมได้ที่ www.krungthai.com หรือ Krungthai Call Center โทร. 02-111-1111
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 23 - 29 เมษายน 2564
วันศุกร์ที่ 30 เมษายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 23 - 29 เมษายน 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 23 - 29 เมษายน 2564 พบการกระทําผิด จํานวน 364 คดี คิดเป็นเงินค่าปรับ 6.45 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 23 – 29 เมษายน 2564) พบว่ามีการกระทําผิด จํานวน 364 คดี คิดเป็นเงินค่าปรับ 6.45 ล้านบาท โดยแยกเป็น สุรา จํานวน 206 คดี ค่าปรับ 3.26 ล้านบาท ยาสูบ จํานวน 65 คดี ค่าปรับ 1.30 ล้านบาท ไพ่ จํานวน 5 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 38 คดี ค่าปรับ 0.51 ล้านบาท น้ําหอม จํานวน 4 คดี ค่าปรับ 0.10 ล้านบาท รถจักรยานยนต์ จํานวน 27 คดี ค่าปรับ 0.76 ล้านบาท และสินค้าอื่น ๆ จํานวน 19 คดี ค่าปรับ 0.51 ล้านบาท โดยมีของกลางแยกเป็นน้ําสุรา จํานวน 1,289,925.685 ลิตร ยาสูบ จํานวน 205,109 ซอง ไพ่ จํานวน 24 สํารับ น้ํามันและผลิตภัณฑ์น้ํามัน จํานวน 21,811.000 ลิตร น้ําหอม จํานวน 1,755 ขวด รถจักรยานยนต์ จํานวน 61 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 29 เมษายน 2564 พบว่ามีการกระทําผิด จํานวน 16,651 คดี คิดเป็นเงินค่าปรับ 297.93 ล้านบาท โดยแยกเป็น สุรา จํานวน 9,520 คดี ค่าปรับ 84.15 ล้านบาท ยาสูบ จํานวน 4,738 คดี ค่าปรับ 105.51 ล้านบาท ไพ่ จํานวน 357 คดี ค่าปรับ 5.60 ล้านบาท น้ํามันและผลิตภัณฑ์น้ํามัน จํานวน 762 คดี ค่าปรับ 45.27 ล้านบาท น้ําหอม จํานวน 75 คดี ค่าปรับ 2.80 ล้านบาท รถจักรยานยนต์ จํานวน 826 คดี ค่าปรับ จํานวน 24.02 ล้านบาท และสินค้าอื่น ๆ จํานวน 373 คดี ค่าปรับ 30.58 ล้านบาท โดยมีของกลางแยกเป็นน้ําสุรา จํานวน 1,603,630.249 ลิตร ยาสูบ จํานวน 527,594 ซอง ไพ่ จํานวน 29,494 สํารับ น้ํามันและผลิตภัณฑ์น้ํามัน จํานวน 1,351,049.000 ลิตร น้ําหอม จํานวน 103,432 ขวด รถจักรยานยนต์ จํานวน 1,553 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-เปิดตัว COXY-AMP ชุดตรวจโควิดเชิงรุก
วันศุกร์ที่ 30 เมษายน 2564
เปิดตัว COXY-AMP ชุดตรวจโควิดเชิงรุก
...
การแพร่ระบาดของโรคโควิด-19 ส่งผลให้มีความต้องการเครื่องมือทางการแพทย์สูงมากในประเทศต่าง ๆ โดยเฉพาะเครื่องมือสําหรับตรวจคัดกรองโรคโควิด-19
.
ล่าสุด กระทรวงการอุดมศึกษาฯ สวทช. และ ม.มหิดล ร่วมมือกันพัฒนาชุดตรวจโควิด-19 แบบรวดเร็ว อ่านผลง่าย และแม่นยําในขั้นตอนเดียวในชื่อชุดตรวจที่เรียกว่า COXY-AMP
.
โดยชุดตรวจ COXY-AMP เป็นการใช้เทคนิคแลมป์ในการตรวจหาสารพันธุกรรมของเชื้อไวรัสโคโรนาสายพันธุ์ใหม่ หรือ SARS-CoV-2 ร่วมกับการอ่านผลด้วยสี
.
มีขั้นตอนการทดสอบเพียงขั้นตอนเดียว มีความไว 92% ความจําเพาะสูงถึง 100% และให้ผลตรวจแม่นยําถึง 97% ใช้เวลาทราบผลภายใน 75 นาที ให้ผลตรวจเร็วกว่าเทคนิค RT-PCR 2 เท่า และมีต้นทุนในการตรวจถูกกว่าเทคนิค RT-PCR ถึง 3 เท่า
.
ปัจจุบันอยู่ระหว่างการขอขึ้นทะเบียนกับสํานักงานคณะกรรมการอาหารและยา ในอนาคตยังสามารถนําไปประยุกต์ดัดแปลงต่อการตรวจเชื้อโรคอุบัติใหม่อื่น ๆ
.
ชุดตรวจดังกล่าว ยังเป็น 1 ใน 20 ผลงาน จากทั้งหมดทั่วโลก 702 ผลงาน และเป็นเพียงผลงานเดียวจากภูมิภาคเอเชีย ที่ได้รับคัดเลือกให้เข้ารอบสุดท้ายของการประกวดโครงการ “Rapid COVID Testing” ” ที่จัดโดย มูลนิธิ XPRIZE
.
ถือว่าเป็นข่าวดี และเป็นโอกาสที่ดีของคนไทยที่จะสามารถเข้าถึงการตรวจโควิด-19 ได้อย่างเท่าเทียมและรวดเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลลดภาระหนี้ กยศ. ยกเลิกการกำหนดให้มีผู้ค้ำประกันการชำระเงินคืนกองทุน และลดอัตราดอกเบี้ยเหลือ 0.01% ต่อปี ตั้งแต่ปีการศึกษา 2564 เป็นต้นไป
วันศุกร์ที่ 30 เมษายน 2564
รัฐบาลลดภาระหนี้ กยศ. ยกเลิกการกําหนดให้มีผู้ค้ําประกันการชําระเงินคืนกองทุน และลดอัตราดอกเบี้ยเหลือ 0.01% ต่อปี ตั้งแต่ปีการศึกษา 2564 เป็นต้นไป
รัฐบาลลดภาระหนี้ กยศ. ยกเลิกการกําหนดให้มีผู้ค้ําประกันการชําระเงินคืนกองทุน และลดอัตราดอกเบี้ยเหลือ 0.01% ต่อปี ตั้งแต่ปีการศึกษา 2564 เป็นต้นไป
นายอนุชา บูรพชัยศรี โฆษกประจําสํานักนายกรัฐมนตรี เผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยปัญหาหนี้ทั้ง กยศ. และปัญหาหนี้สินครู และมอบหมายให้หน่วยงานเร่งหามาตรการช่วยเหลือ ดังนั้น รัฐบาลโดยกองทุนเงินให้กู้ยืมเพื่อการศึกษา (กยศ.) จึงได้ยกเลิกการกําหนดให้มีผู้ค้ําประกันการชําระเงินคืนกองทุน สําหรับผู้กู้ยืมเงินที่ได้รับอนุมัติให้กู้ยืมเงินและทําสัญญากู้ยืมเงินใหม่ตั้งแต่ปีการศึกษา 2564 เป็นต้นไป รวมทั้งลดอัตราดอกเบี้ยเหลือ 0.01% ต่อปี เป็นการเฉพาะกิจ สําหรับผู้กู้ยืมเงินที่อยู่ระหว่างการชําระเงินคืนกองทุนและมิได้เป็นผู้ผิดนัดชําระหนี้หรือเคยเป็นผู้ผิดนัดชําระหนี้ โดยให้มีผลตั้งแต่วันที่ 1 พฤษภาคม 2564 – 31 ธันวาคม 2564  พร้อมขยายระยะเวลามาตรการช่วยเหลือผู้กู้ยืมสู้ภัยโควิดถึงวันที่ 31 ธันวาคม 2564 จากเดิมสิ้นสุดวันที่ 30 มิถุนายน 2564 นอกจากนี้ จะชะลอการฟ้องร้องดําเนินคดี สําหรับผู้กู้ยืมเงินที่ผิดนัดชําระหนี้ประจําปี 2563 และปี 2564 ยกเว้นคดีที่จะขาดอายุความในปี 2564 ซึ่งจะช่วยแบ่งเบาภาระของผู้กู้ยืมเงินที่ได้รับผลกระทบจากสถานการณ์การระบาดโควิด-19
โฆษกประจําสํานักนายกรัฐมนตรียังเปิดเผยว่า หลังจากที่มีการเปิดตัว “กยศ. Connect” เพื่อเป็นช่องทางดิจิทัลสําหรับการชําระหนี้ของผู้กู้ยืมเงิน ตั้งแต่วันที่ 1 เมษายน 2564 เป็นต้นไป มียอดดาวน์โหลด (ณ 28เม.ย.64) ถึง 2,580,553 ราย โดยเงื่อนไขการกู้ยืมยังเป็น 4 ลักษณะ คือ ลักษณะที่ 1 นักเรียนหรือนักศึกษาที่ขาดแคลนทุนทรัพย์ ลักษณะที่ 2 นักเรียน/นักศึกษาที่ศึกษาในสาขาวิชาที่เป็นความต้องการหลัก ซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ ลักษณะที่ 3 นักเรียนหรือนักศึกษา ที่ศึกษาในสาขาวิชาขาดแคลน หรือที่กองทุนมุ่งส่งเสริมเป็นพิเศษ และลักษณะที่ 4 นักเรียนหรือนักศึกษาที่เรียนดี เพื่อสร้างความเป็นเลิศ โดยเปิดให้กู้ในระดับปริญญาโทด้วยซึ่งเป็นตามนโยบายของนายกรัฐมนตรีที่ต้องเห็นเด็กไทยมีโอกาสเข้าถึงการศึกษาทุกคน
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สุชาติ รุดให้กำลังใจ จนท.ตรวจโควิด-19 ที่สนามไทย – ญี่ปุ่น ดินแดง ก่อนปิดศูนย์ชั่วคราว
วันศุกร์ที่ 30 เมษายน 2564
รมว.สุชาติ รุดให้กําลังใจ จนท.ตรวจโควิด-19 ที่สนามไทย – ญี่ปุ่น ดินแดง ก่อนปิดศูนย์ชั่วคราว
รัฐมนตรีว่าการกระทรวงแรงงาน นําทีมตรวจเยี่ยมให้กําลังใจเจ้าหน้าที่ตรวจโควิด-19 เชิงรุก เพื่อผู้ประกันตน ที่ศูนย์เยาวชนกรุงเทพมหานคร (ไทย – ญี่ปุ่น) ดินแดง ซึ่งเปิดเป็นวันสุดท้าย ก่อนปิดศูนย์ชั่วคราวและเปิดให้บริการใหม่ในวันที่ 5 -11 พ.ค.นี้
เมื่อวันที่ 30 เมษายน 2564 ที่อาคารกีฬาเวสน์ 1 ศูนย์เยาวชนกรุงเทพมหานคร (ไทย -ญี่ปุ่น) เขตดินแดงนายสุชาติ ชมกลิ่น รัฐมนตรีว่าการกระทรวงแรงงานลงพื้นที่ตรวจเยี่ยมและให้กําลังใจเจ้าหน้าที่ที่ให้บริการตรวจโควิด-19 เชิงรุกเพื่อผู้ประกันตน ตามโครงการแรงงาน...เราสู้ด้วยกัน ซึ่งเปิดให้บริการเป็นวันสุดท้าย ก่อนที่จะปิดศูนย์ชั่วคราว และเปิดให้บริการใหม่ในวันที่ 5 – 11 พฤษภาคมนี้ เช่นเดียวกับศูนย์ตรวจโควิด-19 ที่อาคารโดมอเนกประสงค์ วิทยาลัยอาชีวศึกษาจังหวัดปทุมธานีจะเปิดในวันนี้ (30 เม.ย.64) เป็นวันสุดท้าย ก่อนปิดศูนย์ชั่วคราวและเปิดให้บริการใหม่ในวันที่ 5-11 พ.ค.นี้ เพื่อให้เจ้าหน้าที่และบุคลากรทางการแพทย์ได้หยุดพักและดําเนินการกลุ่มที่ตกค้างให้แล้วเสร็จ จากนั้นจะประเมินสถานการณ์อีกครั้งนายสุชาติกล่าวว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยผู้ประกันตนจากกรณีการแพร่ระบาดของโควิด -19 จึงกําชับให้กระทรวงแรงงาน โดยสํานักงานประกันสังคม บูรณาการร่วมกับกระทรวงมหาดไทย โดยกรุงเทพมหานคร ผู้ว่าราชการจังหวัด และกระทรวงสาธารณสุข โดย สปสช.เปิดศูนย์ตรวจคัดกรองโรคโควิด -19 เชิงรุก ตามโครงการแรงงาน...เราสู้ด้วยกัน ซึ่งจากการดําเนินงานใน 5 จังหวัด ได้แก่กรุงเทพมหานคร นนทบุรี ปทุมธานี เชียงใหม่ และชลบุรี ซึ่งภาพรวมตรวจแล้วทั้งหมด 40,353 คน พบผู้ติดเชื้อ 690 คน (ข้อมูล ณ วันที่ 29 เม.ย.64 เวลา 17.00 น.) ซึ่งแต่ละศูนย์มีผลการตรวจ ดังนี้ กรุงเทพมหานคร ตรวจแล้ว 27,095 คน พบผู้ติดเชื้อ 679 คน ซึ่งได้ประสานส่งเข้าโรงพยาบาลแล้วจํานวน 104 คน ส่งเข้า Hospitel จํานวน 397 คน ส่วนที่เหลืออยู่ระหว่างการสอบสวนโรค ชลบุรี ตรวจแล้ว 1,094 คน พบผู้ติดเชื้อ 11 คน ซึ่งอยู่ระหว่างการสอบสวนโรค ปทุมธานี ตรวจแล้ว 7,389 คน เชียงใหม่ ตรวจแล้ว 2,783 คน นนทบุรี ตรวจแล้ว 1,992 คน ในส่วน 3 จังหวัดยังรอผลตรวจ
ทั้งนี้ ผู้ประกันตนที่มีข้อสงสัยเกี่ยวกับการตรวจโควิด-19 รวมทั้งกรณีที่ต้องการรถพยาบาลให้ไปรับที่บ้านเพื่อไปตรวจรักษา ประสานหาเตียงให้ผู้ที่ติดเชื้อ กระทรวงแรงงาน ยังมีสายด่วน 1506 กด 6 ให้บริการทุกวันตั้งแต่เวลา 08.00 -17.00 น. ทั้งที่สํานักงานประกันสังคมและทีมงานหน้าห้องรัฐมนตรีว่าการกระทรวงแรงงาน จะประสานการทํางานอย่างใกล้ชิด
“ขอให้ผู้ประกันตนมั่นใจได้ว่าจากการดําเนินการดังกล่าว รัฐบาลและกระทรวงแรงงานได้บูรณาการกับหน่วยงานที่เกี่ยวข้อง เพื่อสามารถช่วยเหลือและบรรเทาสถานการณ์การแพร่ระบาดของโควิด-19 ให้สถานการณ์คลี่คลายลงโดยเร็ววันและให้ผู้ประกันตนได้รับการดูแลอย่างดีที่สุดอีกทางหนึ่งด้วย”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-ที่ปรึกษา รมช.สธ.เผย “หมอพร้อม” เวอร์ชั่น 2 เพิ่มการประเมินตัวเองก่อนฉีดวัคซีนเพื่อความปลอดภัย
วันศุกร์ที่ 30 เมษายน 2564
ที่ปรึกษา รมช.สธ.เผย “หมอพร้อม” เวอร์ชั่น 2 เพิ่มการประเมินตัวเองก่อนฉีดวัคซีนเพื่อความปลอดภัย
ที่ปรึกษารัฐมนตรีช่วยว่าการกระทรวงสาธารณสุข เผย Line Official Account “หมอพร้อม” เวอร์ชั่น 2 ปรับรูปแบบการลงทะเบียน เพิ่มการประเมินสุขภาพตนเองก่อนฉีดวัคซีน ช่วยแพทย์ประเมินอาการและฉีดวัคซีนได้อย่างปลอดภัย เริ่มเปิดรับลงทะเบียนฉีดวัคซีน วันที่ 1 พฤษภา
ที่ปรึกษารัฐมนตรีช่วยว่าการกระทรวงสาธารณสุข เผย Line Official Account “หมอพร้อม” เวอร์ชั่น 2ปรับรูปแบบการลงทะเบียน เพิ่มการประเมินสุขภาพตนเองก่อนฉีดวัคซีน ช่วยแพทย์ประเมินอาการและฉีดวัคซีนได้อย่างปลอดภัย เริ่มเปิดรับลงทะเบียนฉีดวัคซีน วันที่ 1 พฤษภาคมนี้ เวลา 9.00 น. สําหรับ ประชาชน 7 กลุ่มโรคเสี่ยงและผู้สูงอายุ
วันนี้ (30 เมษายน 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข แถลงข่าวประเด็น Line Official Account “หมอพร้อม” ว่า แพลตฟอร์มหมอพร้อมเป็นเครื่องมือในการลงทะเบียนจองและนัดฉีดวัคซีน ที่กระทรวงสาธารณสุขจัดทําขึ้นเพื่ออํานวยความสะดวกให้กับประชาชนให้เข้าถึงบริการ ผ่านระบบแอปพลิเคชันไลน์ที่มีผู้ใช้งานเป็นจํานวนมาก ซึ่งในเวอร์ชั่นแรกจัดทําขึ้นเพื่อให้บุคลากรทางสาธารณสุข /บุคลากรด่านหน้า / อสม. ได้ใช้เพื่อติดตามอาการหลังการฉีดวัคซีนโควิด 19 และนัดหมายในการฉีดเข็มที่ 2 ส่วน “หมอพร้อม” เวอร์ชั่น 2 ที่ได้พัฒนาเพื่อใช้งานสําหรับการลงทะเบียนฉีดวัคซีนโควิด 19 สําหรับประชาชน 7 กลุ่มโรคเสี่ยง ได้แก่โรคทางเดินหายใจเรื้อรัง โรคหัวใจและหลอดเลือด โรคไตวายเรื้อรัง โรคหลอดเลือดสมอง มะเร็ง เบาหวานโรคอ้วน และผู้สูงอายุ 60 ปีขึ้นไป ซึ่งมีประมาณ 16 ล้านคน โดยมีการปรับปรุงรูปแบบการลงทะเบียนให้ประชาชนประเมินสุขภาพตนเอง ซึ่งช่วยให้แพทย์สามารถประเมินอาการและฉีดวัคซีนได้อย่างปลอดภัย ส่งผลให้กระบวนการรับบริการมีความรวดเร็วขึ้น
นอกจากนี้ยังสามารถลงทะเบียน ให้กับสมาชิกในครอบครัวได้ด้วย โดย Line Official Account“หมอพร้อม” เวอร์ชั่น 2 จะเริ่มเปิดให้บริการตั้งแต่เวลา 09.00 น. ในวันที่ 1 พฤษภาคมนี้ และจะเริ่มทําการฉีดวัคซีนในวันที่ 7 มิถุนายน เป็นต้นไป กรณีประชาชนที่ไม่สามารถลงทะเบียนผ่านระบบหมอพร้อมได้ ให้แจ้งความประสงค์ได้ที่โรงพยาบาลใกล้บ้าน/ โรงพยาบาลที่มีประวัติการรักษา หรือแจ้งที่อาสาสมัครสาธารณสุข เพื่อให้ทุกคนเข้าถึงระบบบริการอย่างเท่าเทียม
ทั้งนี้ กระทรวงสาธารณสุขได้จัดให้กลุ่มที่มีความเสี่ยงสูงคือ ผู้ป่วย 7 กลุ่มโรคเรื้อรังและผู้สูงอายุ ได้รับการฉีดวัคซีนก่อน เนื่องจากเมื่อหากติดเชื้อจะมีโอกาสเสียชีวิตสูงกว่าคนทั่วไป ส่วนประชาชนกลุ่มอื่นขอให้คิดว่าเป็นหนึ่งในการช่วยเหลือประเทศด้วยการรักษาชีวิตผู้ที่มีความเปราะบาง อย่างไรก็ตาม หลังจากนี้จะทยอยฉีดให้แก่ประชาชนกลุ่มอื่นเป็นลําดับถัดไป สําหรับกลุ่มเสี่ยงอื่นๆ หากมีความจําเป็นที่จะต้องรับการฉีดวัคซีนเร่งด่วน กระทรวงสาธารณสุขมีคณะทํางานในการพิจารณาความเหมาะสม เพื่อให้การควบคุมโรคในประเทศเป็นไปอย่างรวดเร็ว
“บุคลากรทางการแพทย์ทุกคน มีความพยายามอย่างเต็มที่ในการควบคุมโรคโควิด เพื่อให้ประชาชนมีสุขภาพที่ดีและปลอดภัยจากการติดเชื้อ อย่างไรก็ตามขอความร่วมมือจากประชาชนไม่ว่าจะได้รับฉีดวัคซีนแล้วหรือไม่ การออกจากบ้านทุกครั้งขอให้สวมหน้ากากอนามัย ล้างมือบ่อยๆ รวมถึงรักษาระยะห่าง เพื่อที่จะช่วยควบคุมการแพร่ระบาดได้อย่างรวดเร็ว” นายธนิตพลกล่าว
************************************ 30 เมษายน 2564
รัฐบาลไทย-ข่าวทำเนียบรัฐบาล-​มหาดไทยแจ้งทุกจังหวัดเตรียมการจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2564
วันศุกร์ที่ 30 เมษายน 2564
​มหาดไทยแจ้งทุกจังหวัดเตรียมการจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2564
​มหาดไทยแจ้งทุกจังหวัดเตรียมการจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2564
วันนี้ (30 เม.ย.64) ที่กระทรวงมหาดไทย นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยสํานักงานปลัดสํานักนายกรัฐมนตรีแจ้งว่า เนื่องในโอกาสวันฉัตรมงคล 4 พฤษภาคม 2564 รัฐบาลเห็นสมควรดําเนินการจัดกิจกรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันฉัตรมงคล เพื่อแสดงความจงรักภักดีและสํานึกในพระมหากรุณาธิคุณ โดยที่ในขณะนี้ได้เกิดสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ระลอกใหม่ขึ้น จึงเห็นควรจัดกิจกรรมเฉลิมพระเกียรติฯ ให้สอดคล้องกับมาตรการต่าง ๆ เพื่อป้องกันการแพร่ระบาดของโรค COVID-19 ไม่ให้กระจายไปในวงกว้าง
.
นายฉัตรชัย พรหมเลิศ กล่าวว่า เพื่อให้การจัดกิจกรรมเฉลิมพระเกียรติ พระบาทสมเด็จพระเจ้าอยู่หัว เนื่องในโอกาสวันฉัตรมงคล 4 พฤษภาคม 2564 เป็นไปด้วยความเรียบร้อยและสมพระเกียรติ จึงได้แจ้งไปยังผู้ว่าราชการจังหวัดทุกจังหวัด ประดับพระบรมฉายาลักษณ์พระบาทสมเด็จพระเจ้าอยู่หัว พร้อมเครื่องราชสักการะ บริเวณอาคารสํานักงาน ประดับธงชาติไทยคู่กับธงพระปรมาภิไธย ว.ป.ร. พร้อมประดับผ้าระบายสีเหลืองร่วมกับผ้าระบายสีขาวบริเวณรั้วอาคารสํานักงานตลอดเดือนพฤษภาคม 2564 รวมทั้งประดับไฟบริเวณอาคารสํานักงานให้สวยงามในระยะเวลาที่เห็นสมควร รวมถึงจัดทําคําถวายพระพรชัยมงคล เนื่องในวันฉัตรมงคล 4 พฤษภาคม 2564 พร้อมพระบรมฉายาลักษณ์ และสมุดลงนามถวายพระพรชัยมงคลอิเล็กทรอนิกส์ลงบนหน้าหลักเว็บไซต์จังหวัด พร้อมทั้งเชิญชวนผู้บริหารและบุคลากรในสังกัด ร่วมลงนามถวายพระพรชัยมงคลผ่านระบบออนไลน์ ตลอดเดือนพฤษภาคม 2564 และแจ้งหน่วยงานราชการ รัฐวิสาหกิจ อําเภอ และองค์กรปกครองส่วนท้องถิ่นในจังหวัดดําเนินการจัดทําด้วย นอกจากนี้ ให้เชิญชวนบริษัท ห้างร้าน และประชาชนในจังหวัด ร่วมประดับพระบรมฉายาลักษณ์พระบาทสมเด็จพระเจ้าอยู่หัว บริเวณด้านหน้าอาคารสํานักงานและที่พักอาศัย ประดับธงชาติไทยคู่กับธงพระปรมาภิไธย ว.ป.ร. และประดับไฟบริเวณอาคารสํานักงานและที่พักอาศัย ตลอดเดือนพฤษภาคม 2564 ด้วยความสมัครใจ
รัฐบาลไทย-ข่าวทำเนียบรัฐบาล-โฆษกรัฐบาลยืนยันพรรคร่วมรัฐบาลมุ่งมั่นร่วมมือกันทำงาน
วันศุกร์ที่ 30 เมษายน 2564
โฆษกรัฐบาลยืนยันพรรคร่วมรัฐบาลมุ่งมั่นร่วมมือกันทํางาน
นายอนุชา บูรพชัยศรี โฆษกประจําสํานักนายกรัฐมนตรี ยืนยันพรรคร่วมรัฐบาลมุ่งมั่นร่วมมือกันทํางาน
วันนี้ (30 เม.ย.64) เวลา 09.00 น. ณ ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี ชี้แจงสื่อมวลชนการควบคุมโควิด-19 ในปัจจุบัน ตามที่ ศบค. ไม่ได้มีการล็อกดาวน์ แต่เป็นการขอความร่วมมือแทนนั้นจะได้ผลหรือไม่ ว่า ตามที่ ศบค. ได้มีมาตรการปรับระดับพื้นที่ต่าง ๆ มีการปรับลดกิจกรรมต่าง ๆ หากได้รับความร่วมมือจากประชาชนก็จะทําให้สถานการณ์การระบาดของโควิด-19 สามารถควบคุมและลดลงได้ เพื่อให้กิจกรรมต่าง ๆ สามารถกลับมาให้ประชาชนใช้ชีวิตความเป็นอยู่ได้ตามปกติมากขึ้น ส่วนที่เกี่ยวข้องกับยา เวชภัณฑ์ เครื่องมือแพทย์ ที่ต้องรองรับการรักษาต่าง ๆ ในขณะนี้ กระทรวงสาธารณสุขได้ชี้แจงว่ามีความพร้อมในทุกเรื่อง มีการนําเข้ายาและเวชภัณฑ์เพื่อสํารอง สต็อกไว้เพิ่มเติมแล้ว นอกจากนี้ เรื่องห้องพยาบาลรักษาผู้ป่วย ห้องไอซียู ทุกหน่วยงานพยายามปรับปรุงเพื่อให้มีห้องที่รักษาเพิ่มขึ้น ทั้งผู้ป่วยที่มีอาการสาหัสต้องใช้ห้องไอซียู ซึ่งวันนี้มีการรายงานนายกรัฐมนตรี ในส่วนของโรงพยาบาลพระมงกุฎว่ามีการเพิ่มเตียงในห้องไอซียู 37 เตียงเพื่อรักษาผู้ป่วยอาการสาหัส
สําหรับการเยียวยาเรื่องเศรษฐกิจ มาตรการกระตุ้นต่าง ๆ ขณะนี้ นายสุพัฒนพงษ์ พันธ์มีเชาว์ รองนายกรัฐมนตรีด้านเศรษฐกิจ กระทรวงการคลัง และส่วนที่เกี่ยวข้อง กําลังมีการหารือเพื่อวางแผนมาตรการต่าง ๆ ซึ่งทั้งหมดจะพิจารณาห้วงเวลาเพื่อให้ประชาชนสามารถจับจ่ายใช้สอยได้ตามปกติ
ทั้งนี้ ประเด็นด้านการเมือง นายกรัฐมนตรียืนยันว่า พรรคร่วมรัฐบาลยังมีความมุ่งมั่น ร่วมมือกันทํางาน ร่วมมือกันแก้ไขปัญหาต่าง ๆ ที่เกิดขึ้นทั้งหมด ให้ความมั่นใจกับพี่น้องประชาชนว่า นายกรัฐมนตรีและพรรคร่วมรัฐบาลยังทํางานด้วยความเข้มแข็ง โฆษกประจําสํานักนายกรัฐมนตรีกล่าวด้วยว่า นายกรัฐมนตรีขอให้ประชาชนได้ให้กําลังใจบุคลากรทางการแพทย์ หมอ พยาบาล เจ้าหน้าที่ส่วนหน้าทุกคน และนายกฯ ขอบคุณประชาชนทุกคนที่ให้ความร่วมมืออย่างดี ทั้งในการดูแลสุขภาพของตัวเอง การ Work from home การลดการเดินทาง ลดการรวมกลุ่มต่าง ๆ และนายกรัฐมนตรีได้ให้กําลังใจบุคลากรทางการแพทย์ หมอ พยาบาล เจ้าหน้าที่ส่วนหน้า เจ้าหน้าที่ทุกคนที่มีส่วนเกี่ยวข้องกับการร่วมมือแก้ไขปัญหาโควิด-19 ในปัจจุบันด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-เปิดแผนการฉีดวัคซีนโควิด-19 ตั้งเป้า 100 ล้านโดส ในปี 64
วันศุกร์ที่ 30 เมษายน 2564
เปิดแผนการฉีดวัคซีนโควิด-19 ตั้งเป้า 100 ล้านโดส ในปี 64
...
ย้ํากันชัด ๆ ถึงแผนการฉัดวัคซีนโควิด-19 สําหรับประชาชน...รัฐตั้งเป้าฉีดวัคซีนให้ครบ 100 ล้านโดส เพื่อให้ครอบคลุมคนไทย จํานวน 50 ล้านคน ซึ่งคิดเป็น 70% ของจํานวนประชากร ให้สําเร็จภายในปี 2564
.
ซึ่งขณะนี้ประเทศไทยมีการจัดหาวัคซีนแล้ว 63 ล้านโดส และกําลังเร่งจัดหาเพิ่มอีก 37 ล้านโดส เพื่อให้ได้ตามเป้าหมาย
.
โดยไทยจะได้รับวัคซีนล็อตใหญ่ตั้งแต่เดือน มิ.ย. เป็นต้นไป ซึ่งจะสามารถฉีดวัคซีนให้ประชาชนได้กว่า 5 แสน – 1 ล้านโดส/วัน
.
นอกจากนี้ ได้มีการเตรียมจุดให้บริการฉีดวัคซีน ทั้งในและนอก รพ. เช่น สนามกีฬา มหาวิทยาลัย ศูนย์การประชุม ฯลฯ รวมกว่า 1,000 แห่ง ทั่วประเทศ เรียบร้อยแล้ว
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
เปิดตัว COXY-AMP ชุดตรวจโควิดเชิงรุก
1 พ.ค. นี้ ยกระดับมาตรการ "พื้นที่สีแดงเข้ม" ควบคุมสูงสุดและเข้มงวด
สําเร็จ! กทม. เคลียร์ผู้ป่วยตกค้างเป็นศูนย์ พร้อมนําส่งผู้ป่วยแบบเรียลไทม์
เคาะเลื่อนเปิดภาคเรียนที่ 1/2564 เป็นวันที่ 1 มิ.ย. 64
เปิดตัว 4 ทีม รัฐ – เอกชน ผนึกกําลังกระจายวัคซีนโควิด 100 ล้านโดส ในปี 64
รัฐบาลไทย-ข่าวทำเนียบรัฐบาล-วธ. ปรับแผนงาน โครงการ กิจกรรมให้สอดรับสถานการณ์โควิด-19 มุ่งสร้างเศรษฐกิจฐานรากแก่ชุมชน พร้อมพลิกวิกฤตเป็นโอกาสใช้ช่วงงดรับนักท่องเที่ยว เตรียมความพร้อมสถานที่ อบรมมัคคุเทศก์
วันพุธที่ 5 พฤษภาคม 2564
วธ. ปรับแผนงาน โครงการ กิจกรรมให้สอดรับสถานการณ์โควิด-19 มุ่งสร้างเศรษฐกิจฐานรากแก่ชุมชน พร้อมพลิกวิกฤตเป็นโอกาสใช้ช่วงงดรับนักท่องเที่ยว เตรียมความพร้อมสถานที่ อบรมมัคคุเทศก์
วธ. ปรับแผนงาน โครงการ กิจกรรมให้สอดรับสถานการณ์โควิด-19 มุ่งสร้างเศรษฐกิจฐานรากแก่ชุมชน พร้อมพลิกวิกฤตเป็นโอกาสใช้ช่วงงดรับนักท่องเที่ยว เตรียมความพร้อมสถานที่ อบรมมัคคุเทศก์ในชุมชนคุณธรรมฯ “บวร On Tour” ไว้รับนักท่องเที่ยวหลังโควิดคลี่คลาย
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า เมื่อเร็วๆ นี้ ได้ประชุมผู้บริหารสํานักงานปลัดกระทรวงวัฒนธรรม (สป.วธ.) และสํานักงานวัฒนธรรมจังหวัด (สวจ.) ทั่วประเทศผ่านการประชุมทางออนไลน์ โดยที่ประชุมได้กําชับให้ทุกหน่วยงานเร่งเบิกจ่ายงบประมาณรายจ่ายประจําปีงบประมาณ พ.ศ.2564 ในช่วงไตรมาสที่ 3 (เดือนเมษายน-มิถุนายน 2564) ให้เป็นไปตามเป้าหมายที่ตั้งไว้ให้มากที่สุด และได้มอบหมายให้ทุกจังหวัดไปจัดทําแผนดําเนินงานในช่วง 6 เดือน (เมษายน-กันยายน 2564) เพื่อให้สอดรับกับสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่เกิดขึ้น อีกทั้งให้แต่ละหน่วยงานปรับเปลี่ยนวิธีทํางานโดยมุ่งสร้างเศรษฐกิจฐานรากแก่ชุมชน เพื่อขับเคลื่อนภารกิจต่างๆไปข้างหน้าอย่างไม่หยุดนิ่ง เช่น การเร่งพัฒนา ต่อยอดและยกระดับผลิตภัณฑ์วัฒนธรรมไทย (CPOT) การส่งเสริมชุมชนคุณธรรมน้อมนําหลักปรัชญาของเศรษฐกิจพอเพียงขับเคลื่อนด้วยพลัง บวร การยกระดับให้เป็นชุมชนคุณธรรมฯ “บวร On Tour” เพื่อให้เป็นแหล่งท่องเที่ยวเชิงวัฒนธรรม ช่วยสร้างอาชีพ สร้างรายได้ให้แก่ชุมชนและประเทศอย่างยั่งยืน
ปลัด วธ. กล่าวอีกว่า แม้ขณะนี้เกิดสถานการณ์การแพร่ระบาดของโควิด-19 ทําให้ชุมชนคุณธรรมฯ “บวร On Tour” ต้องงดจัดกิจกรรมต่างๆ และงดต้อนรับนักท่องเที่ยวชั่วคราว แต่ถือว่าวิกฤตนี้เป็นโอกาสที่จะให้ สวจ.ร่วมกับชาวชุมชนจัดเตรียมความพร้อมทุกด้าน เช่น สถานที่ต่างๆ การพัฒนาแหล่งเรียนรู้ ฝึกอบรมอาชีพ การอบรมมัคคุเทศก์ การจัดทําโฮมสเตย์เพื่อเตรียมความพร้อมต้อนรับนักท่องเที่ยวที่จะเข้ามาหลังสถานการณ์โควิด-19 คลี่คลาย ล่าสุดได้จัดสรรงบประมาณเพื่อพัฒนาต่อยอดโครงการชุมชนคุณธรรมฯ “บวร On Tour” ให้สวจ. แล้วกว่า 6 ล้านบาท
ทั้งนี้ การจัดกิจกรรมต่างๆได้กําชับให้สวจ.พิจารณาความเหมาะสมและปฏิบัติตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 และกระทรวงสาธารณสุขอย่างเคร่งครัด
รัฐบาลไทย-ข่าวทำเนียบรัฐบาล-สธ.-กทม. ร่วมบริหารจัดการดูแลผู้ติดเชื้อโควิด 19 ในพื้นที่กทม.
วันพุธที่ 5 พฤษภาคม 2564
สธ.-กทม. ร่วมบริหารจัดการดูแลผู้ติดเชื้อโควิด 19 ในพื้นที่กทม.
กระทรวงสาธารณสุขจับมือกรุงเทพมหานคร ทําแผนดูแลผู้ติดเชื้อโควิด 19 ในพื้นที่ กทม. ตั้งศูนย์บริหารสถานการณ์ฯทุกเขต เร่งคัดกรองเชิงรุกใน 15 ชุมชนที่มีการติดเชื้อค่อนข้างมาก พร้อมเตรียมเปิดโรงพยาบาลบุษราคัม ขนาด 3,000 เตียง รับผู้ป่วยสีเหลือง
บ่ายวันนี้ (5 พฤษภาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ณรงค์ สายวงศ์ รองปลัดกระทรวงสาธารณสุข พร้อมด้วย นพ.สุนทร สุนทรชาติ ผู้ตรวจราชการกรุงเทพมหานคร ร่วมแถลงข่าว ในประเด็นการควบคุมโรคโควิด 19 ในพื้นที่ กทม. โดย นายแพทย์ณรงค์ กล่าวว่า กระทรวงสาธารณสุขยินดีให้การช่วยเหลือสนับสนุนการบริหารจัดการโรคโควิด 19 ในพื้นที่ กทม. โดยในด้านการบริหารจัดการเตียง /การส่งต่อผู้ป่วยได้มอบหมายให้กรมการแพทย์ได้เข้าไปสนับสนุน รวมทั้งเปิดศูนย์แรก-ส่งต่อ นิมิตรบุตรรองรับผู้ติดเชื้อตกค้างตามบ้าน และล่าสุดเตรียมจัดตั้งโรงพยาบาลบุษราคัม ขนาด 3,500 เตียง รองรับผู้ติดเชื้อกลุ่มสีเหลืองที่เจ็บป่วยเล็กน้อยถึงปานกลาง จาก กทม. โดยใช้สถานที่ อาคารชาเลนเจอร์ เมืองทองธานี ระดมบุคลากร แพทย์ พยาบาล จาก 60 จังหวัดที่พบการแพร่ระบาดน้อยหมุนเวียนปฏิบัติหน้าที่
ด้าน นพ.สุนทร สุนทรชาติ ผู้ตรวจราชการกรุงเทพมหานคร กล่าวว่า การบริหารจัดการในพื้นที่ กทม. ได้ร่วมกับกระทรวงสาธารณสุข และ ศบค. จัดทําแผนปฏิบัติการเพื่อควบคุมการแพร่ระบาดของโรคโควิด และดูแลผู้ติดเชื้อ โดยจัดตั้งศูนย์บริหารสถานการณ์ฯมีผู้อํานวยการเขตเป็นผู้บัญชาการในทุกเขตของ กทม. ซึ่งใน กทม.มีชุมชน กว่า 2,000 แห่ง และมี 15 ชุมชน ที่มีการติดเชื้อค่อนข้างมาก เช่น ชุมชนคลองเตย ชุมชนสะพานขาว ได้ส่งทีมเชิงรุกเข้าไปตรวจคัดกรอง โดยที่คลองเตยตรวจทุกวันวันละ 1,500 - 2,000 ราย เมื่อพบผู้ติดเชื้อจะนํารายชื่อเข้าระบบการส่งต่อศูนย์เอราวัณ 1669 และทําการเคลื่อนย้ายผู้ติดเชื้อไปยังโรงพยาบาล ,โรงพยาบาลสนาม และ Hospitel ตามระดับอาการ โดยในพื้นที่เขตที่มีการระบาดมากจะมีศูนย์พักรอคอยการส่งต่อนําผู้ติดเชื้อในชุมชนมาเตรียมพร้อมก่อนนําส่งโรงพยาบาล
สําหรับผู้สัมผัสเสี่ยงสูงจะได้รับการดูแลให้กักกันตัวเองที่บ้าน มีชุมชนและการสนับสนุนภาคประชาสังคมเข้าไปดูแลเพื่อลดการแพร่เชื้อ มีการช่วยเหลือเรื่องอาหารสิ่งจําเป็นต่อการดํารงชีวิต ส่วนการฉีดวัคซีนในพื้นที่ที่มีการแพร่ระบาดจํานวนมาก เช่น ชุมชนคลองเตยเริ่มดําเนินการไปแล้วทั้งห้างสรรพสินค้า และโรงเรียนต่างๆ
********************************5 พฤษภาคม 2564
รัฐบาลไทย-ข่าวทำเนียบรัฐบาล-สธ.เผย โรงพยาบาลสนามโรงเรียนนนทบุรีวิทยาลัยดูแลผู้ติดเชื้อโควิดได้ 700 เตียง
วันพุธที่ 5 พฤษภาคม 2564
สธ.เผย โรงพยาบาลสนามโรงเรียนนนทบุรีวิทยาลัยดูแลผู้ติดเชื้อโควิดได้ 700 เตียง
ปลัดกระทรวงสาธารณสุขเผย จ.นนทบุรีพบผู้ติดเชื้อโควิดวันละกว่า 100 ราย เปิดโรงพยาบาลสนามโรงเรียนนนทบุรีวิทยาลัยรองรับผู้ติดเชื้อกลุ่มสีเขียว 700 เตียง พร้อมรับส่งต่อผู้ป่วยโควิดอาการดีขึ้นจากโรงพยาบาล ช่วยให้มีเตียงว่างดูแลผู้ติดเชื้อ
ปลัดกระทรวงสาธารณสุขเผย จ.นนทบุรีพบผู้ติดเชื้อโควิดวันละกว่า 100 ราย เปิดโรงพยาบาลสนามโรงเรียนนนทบุรีวิทยาลัยรองรับผู้ติดเชื้อกลุ่มสีเขียว 700 เตียง พร้อมรับส่งต่อผู้ป่วยโควิดอาการดีขึ้นจากโรงพยาบาล ช่วยให้มีเตียงว่างดูแลผู้ติดเชื้ออาการปานกลางถึงหนักรายอื่น
วันนี้ (5 พฤษภาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังลงพื้นที่ตรวจเยี่ยมการดําเนินงานของโรงพยาบาลสนามโรงเรียนนนทบุรีวิทยาลัย และโรงพยาบาลพระนั่งเกล้า จ.นนทบุรี ว่า สถานการณ์การระบาดของโรคโควิด 19 ส่วนใหญ่ยังอยู่ในกรุงเทพมหานครและปริมณฑลส่วนจังหวัดอื่นๆ ถือว่าควบคุมสถานการณ์ได้ดี ทั้งนี้ จ.นนทบุรีเป็นหนึ่งในจังหวัดที่ยังมีผู้ติดเชื้อรายวันเกิน 100 ราย โดยข้อมูลวันที่ 5 พฤษภาคม มีผู้ติดเชื้อ 176 ราย สะสมของระลอกเมษายน 2664 รวม 2,555 ราย ได้เปิดโรงพยาบาลสนามรองรับผู้ติดเชื้อกลุ่มสีเขียว 2 แห่ง ได้แก่ โรงเรียนนนทบุรีวิทยาลัย และโรงพยาบาลบางบัวทอง 2
สําหรับโรงพยาบาลสนามโรงเรียนนนทบุรีวิทยาลัย รองรับผู้ติดเชื้อได้ทั้งหมด 700 เตียง โดยปรับห้องเรียนเป็นห้องพักดูแลผู้ติดเชื้อ 1 ห้องมี 8 เตียง เปิดดําเนินการตั้งแต่วันที่ 18 เมษายน 2564 แบ่งเป็น 2 อาคาร อาคารละ 350 เตียง ขณะนี้เปิดใช้ 1 อาคารมีผู้ติดเชื้อเข้ารักษาประมาณ 40-50 รายต่อวัน ขณะนี้มีการครองเตียงแล้วประมาณ 250 เตียง โดยมีทีมแพทย์ พยาบาล และบุคลากรทางการแพทย์จากโรงพยาบาลปากเกร็ดเข้ามาดูแล ภาพรวมถือว่าดําเนินการได้อย่างดี
นายแพทย์เกียรติภูมิกล่าวต่อว่า ผู้ติดเชื้อที่ส่งมายังโรงพยาบาลสนามโรงเรียนนนทบุรีวิทยาลัย จะได้รับการตรวจคัดกรองระดับอาการจากแพทย์ หากเป็นกลุ่มสีเขียวจะรับไว้ดูแลซึ่งทุกรายจะได้รับการประเมินอาการทุกวัน ระหว่างรักษาหากมีอาการเพิ่มมากขึ้นจะส่งไปรักษาในโรงพยาบาลตามระดับอาการที่เหมาะสม เช่น อาการปานกลาง สีเหลืองจะส่งหอผู้ป่วยเฉพาะกิจโควิด (Cohort Ward) โรงพยาบาลบางกรวย, โรงพยาบาลบางใหญ่, โรงพยาบาลบางบัวทอง 1 และโรงพยาบาลบางบัวทอง 2 หากอาการหนักสีแดงจะประสานส่งโรงพยาบาลพระนั่งเกล้า นอกจากนี้ ยังรับผู้ป่วยที่มีอาการดีขึ้นจากโรงพยาบาลต่างๆที่กลับมาเป็นสีเขียวมาดูแลด้วย เพื่อให้โรงพยาบาลมีเตียงมากขึ้น ส่วนโรงพยาบาลพระนั่งเกล้า ขณะนี้มีผู้ติดเชื้อโควิดอาการหนักเข้ารับการรักษาประมาณ 9-10 รายต่อวัน เตรียมขยายเตียงรับผู้ติดเชื้ออาการหนักให้ได้ 20 เตียง
********************************5 พฤษภาคม 2564
รัฐบาลไทย-ข่าวทำเนียบรัฐบาล-สวธ.แจ้งการบำเพ็ญกุศลศพผู้สร้างตำนานเพลงอมตะตลอดกาลของเมืองไทย
วันพุธที่ 5 พฤษภาคม 2564
สวธ.แจ้งการบําเพ็ญกุศลศพผู้สร้างตํานานเพลงอมตะตลอดกาลของเมืองไทย
ครูชาลี อินทรวิจิตร ศิลปินแห่งชาติ สาขาศิลปะการแสดง พุทธศักราช ๒๕๓๖
สวธ.แจ้งการบําเพ็ญกุศลศพผู้สร้างตํานานเพลงอมตะตลอดกาลของเมืองไทย ครูชาลี อินทรวิจิตร ศิลปินแห่งชาติ สาขาศิลปะการแสดง พุทธศักราช ๒๕๓๖ https://www.m-culture.go.th/th/article_view.php?nid=128269
รัฐบาลไทย-ข่าวทำเนียบรัฐบาล-สธ.เข้มคัดกรอง ติดตาม และแยกผู้ติดเชื้อจากชุมชนในพื้นที่กทม.
วันพุธที่ 5 พฤษภาคม 2564
สธ.เข้มคัดกรอง ติดตาม และแยกผู้ติดเชื้อจากชุมชนในพื้นที่กทม.
กระทรวงสาธารณสุขร่วมกับกทม. เข้มคัดกรอง ค้นหาเชิงรุก ติดตามผู้สัมผัสเสี่ยงสูง-ต่ํา แยกผู้ติดเชื้อจากชุมชน นําเข้าสู่ระบบการรักษาโดยเร็วที่สุด
กระทรวงสาธารณสุขร่วมกับกทม. เข้มคัดกรอง ค้นหาเชิงรุก ติดตามผู้สัมผัสเสี่ยงสูง-ต่ํา แยกผู้ติดเชื้อจากชุมชน นําเข้าสู่ระบบการรักษาโดยเร็วที่สุด ชุมชนพัฒนาบ่อนไก่ ชุมชนโปโล ชุมชนพระเจน ชุมชนกุหลาบแดง ชุมชนร่วมฤดี ชุมชนเคหะบ่อนไก่เขตปทุมวันพบผู้ไม่ติดเชื้อถึงร้อยละ 99 เร่งฉีดวัคซีนในพื้นที่ สร้างภูมิคุ้มกันลดป่วยรุนแรง ลดเสียชีวิต
บ่ายวันนี้ (5 พฤษภาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงว่า วันนี้ประเทศไทยมีผู้ติดเชื้อรายใหม่ระลอก เมษายน 2564 จํานวน 2,112 ราย จากระบบเฝ้าระวังในโรงพยาบาล 1,955 ราย คัดกรองเชิงรุกในชุมชน 152 ราย จากต่างประเทศ 5 ราย รักษาหายเพิ่ม 1,886 ราย หายป่วยสะสม 16,934 ราย อยู่ระหว่างการรักษา 30,222 ราย อาการหนัก 1,042 ราย ต้องใช้เครื่องช่วยหายใจ 343 ราย และมีผู้เสียชีวิต 15 ราย เป็นชาย 8 ราย หญิง 7 ราย อายุระหว่าง 50-86 ปี อยู่ใน กทม. 4 ราย นนทบุรี สุโขทัย จังหวัดละ 2 ราย ปทุมธานี ระยอง ยะลา อยุธยา ประจวบคีรีขันธ์ นครพนม นครปฐม จังหวัดละ 1 ราย ปัจจัยเสี่ยงการติด เชื้อยังคงมาจากการสัมผัสในครอบครัว เพื่อน/เพื่อนร่วมงาน สัมผัสกับผู้ติดเชื้อยืนยันก่อนหน้า เดินทางและอาศัยในพื้นที่เสี่ยง สําหรับภาพรวมการฉีดวัคซีนโควิด 19 ขณะนี้ฉีดสะสมแล้ว 1,573,075 โดส แบ่งเป็นรับวัคซีนเข็มแรก 1,150,564 ราย และครบ 2 เข็ม 422,511 ราย โดยในวันที่ 4 พฤษภาคม 2564 มีผู้ได้รับการฉีดวัคซีน 74,458 โดส แบ่งเป็น เข็มที่ 1 จํานวน 44,493 ราย และเข็มที่ 2 จํานวน 29,965 ราย
นายแพทย์เฉวตสรร กล่าวต่อว่า สําหรับภาพรวมประเทศในขณะนี้ พบว่าพื้นที่ต่างจังหวัด สามารถควบคุมได้ค่อนข้างดี ยังคงต้องเฝ้าระวังติดตามการแพร่กระจายสู่ครอบครัว เพื่อน และที่ทํางาน ส่วนพื้นที่กรุงเทพมหานครและปริมณฑล พบผู้ติดเชื้อรายใหม่อย่างต่อเนื่อง กระทรวงสาธารณสุขได้ ร่วมกับกทม. และหน่วยงานที่เกี่ยวข้อง ลงพื้นที่คัดกรอง ค้นหาเชิงรุก ติดตามผู้สัมผัสเสี่ยงสูง เสี่ยงต่ํา แยกผู้ติดเชื้อออกจากชุมชน เพื่อนําเข้าสู่ระบบการรักษาให้เร็วที่สุด ข้อสังเกตพบว่าใน 6 ชุมชนอัตราการ ติดเชื้อไม่สูงมากนัก ขณะเดียวกันมีผู้ไม่ติดเชื้อในชุมชนมากถึงร้อยละ 99 จึงเร่งดําเนินการ เพื่อจํากัด พื้นที่และวงจรการระบาด โดยการเร่งฉีดวัคซีน ช่วยสร้างภูมิคุ้มกันลดการป่วยที่รุนแรงและเสียชีวิต
สําหรับการค้นหาเชิงรุกที่ชุมชนแออัดในเขตปทุมวัน พบผู้ติดเชื้อในชุมชนพัฒนาบ่อนไก่พบ 61 รายคิดเป็นร้อยละ 1.53 ชุมชนเคหะบ่อนไก่ 14 ราย คิดเป็นร้อยละ 0.14 เป็นต้น ชุมชนโปโล 10 ราย คิดเป็นร้อยละ 0.67 ชุมชนพระเจน8 ราย คิดเป็นร้อยละ 0.32 ชุมชนกุหลาบแดง 1 ราย คิดเป็นร้อยละ 0.11ชุมชนร่วมฤดี 2 ราย คิดเป็นร้อยละ 0.13
********************************5 พฤษภาคม 2564
รัฐบาลไทย-ข่าวทำเนียบรัฐบาล-สบส. แจงเรียกเก็บจ่ายค่ารักษาโควิด 19 เป็นไปตามหลักเกณฑ์ ฝ่าฝืนมีโทษทั้งจำทั้งปรับ
วันพุธที่ 5 พฤษภาคม 2564
สบส. แจงเรียกเก็บจ่ายค่ารักษาโควิด 19 เป็นไปตามหลักเกณฑ์ ฝ่าฝืนมีโทษทั้งจําทั้งปรับ
อธิบดีกรมสนับสนุนบริการสุขภาพ ชี้แจง หลักเกณฑ์การเรียกเก็บค่ารักษาโรคโควิด 19 ของโรงพยาบาลเอกชน ต้องเป็นไปตามหลักเกณฑ์ที่ ครม.มีมติเห็นชอบ ทั้ง 3 ฉบับ ฝ่าฝืนจําคุกไม่เกิน 2 ปี ปรับไม่เกิน 4 หมื่นบาท หรือทั้งจําทั้งปรับ ในส่วนสิ่งอํานวยความสะดวกเพิ่มเติม
อธิบดีกรมสนับสนุนบริการสุขภาพ ชี้แจง หลักเกณฑ์การเรียกเก็บค่ารักษาโรคโควิด 19 ของโรงพยาบาลเอกชน ต้องเป็นไปตามหลักเกณฑ์ที่ ครม.มีมติเห็นชอบ ทั้ง 3 ฉบับ ฝ่าฝืนจําคุกไม่เกิน 2 ปี ปรับไม่เกิน 4 หมื่นบาท หรือทั้งจําทั้งปรับ ในส่วนสิ่งอํานวยความสะดวกเพิ่มเติม เป็นสิทธิของผู้ป่วย และญาติที่จะเลือกรับบริการโดยชําระค่าใช้จ่ายเอง
บ่ายวันนี้ (5 พฤษภาคม 2564 ) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ กล่าวว่า ระบบการดูแลประชาชน รัฐบาลและกระทรวงสาธารณสุขได้ตระหนักดีว่า ในภาวะเช่นนี้การลดภาระให้กับประชาชนในเรื่องของค่ารักษาพยาบาลเป็นเรื่องสําคัญ กระทรวงสาธารณสุขจึงได้ประกาศว่า โรคโควิด 19 เป็นโรคฉุกเฉินและติดต่ออันตราย เป็นสภาวะฉุกเฉินที่ทุกคนในแผ่นดินไทยต้องได้รับการรักษาพยาบาล ทั้งในภาครัฐ และเอกชน ซึ่งเป็นไปตามมติครม.ที่ประกาศเรื่องค่าใช้จ่ายในการดําเนินการผู้ป่วยฉุกเฉินโรคติดต่ออันตรายตามกฎหมายว่าด้วยโรคติดต่อ กรณีโรคติดเชื้อไวรัสโคโรนา 2019 โดยทั้ง 3 ฉบับมีหลักเกณฑ์เงื่อนไขการเบิกจ่าย ดังนี้ ฉบับที่ 1 ประกาศใช้วันที่ 31 มีนาคม 2563 รายการยา ค่าห้อง ค่าเครื่องมือแพทย์ ค่าบุคลากร ครอบคลุมความจําเป็นในการดูแล ฉบับที่ 2 ประกาศใช้วันที่ 21 เมษายน 2563 ปรับเพิ่มรายการยาให้ครอบคลุม และฉบับที่ 3 ประกาศใช้วันที่ 27 เมษยน 2563 เพิ่มเติมให้ครอบคลุมในเรื่องรถรับส่งผู้ป่วย ค่าทําความสะอาดรถ และค่ารักษาอาการไม่พึงประสงค์หลังฉีดวัคซีน
สําหรับสถานพยาบาลเอกชนให้ดําเนินการเรียกเก็บจากสปสช.ตามบัญชีและอัตราแนบท้ายประกาศในส่วนสิ่งอํานวยความสะดวกเพิ่มเติม ให้เป็นสิทธิของผู้ป่วย และญาติที่จะเลือกรับบริการโดยชําระค่าใช้จ่ายเองโดยเมื่อผู้ป่วยเข้าไปรับการรักษาสถานพยาบาลจะต้องได้รับการดูแล 2 เรื่อง คือ ดูแลผู้ป่วยให้เกิดความปลอดภัย เรียกเก็บค่าใช้จ่ายจากสํานักงานหลักประกันสุขภาพแห่งชาติ หากไม่ดําเนินตามประกาศ มีโทษในมาตรา 66 ซึ่งอัตราโทษจําคุกไม่เกิน 2 ปี ปรับไม่เกิน 4 หมื่นบาท หรือทั้งจําทั้งปรับ
จากการดําเนินงานที่ผ่านมา พบสถานพยาบาลเอกชนฝ่าฝืนดําเนินการเรียกค่ารักษาพยาบาลจากผู้ป่วย จํานวน 44 เรื่อง ผู้รับบริการ 74 ราย ขณะนี้ได้ดําเนินการไปตามกฎหมาย ซึ่งสถานพยาบาลได้คืนเงินผู้ป่วยทั้ง 74 รายแล้ว สําหรับเดือนเมษายนมีเรื่องคงค้างอยู่ระหว่างสอบสวน หากมีข้อสงสัยหรือสอบถามเพิ่มเติมในเรื่องการเก็บค่ารักษาพยาบาล ได้ที่สายด่วน 1330 สปสช และสายด่วน 1426 กรมสนับสนุนบริการสุขภาพ
********************************5 พฤษภาคม 2564
รัฐบาลไทย-ข่าวทำเนียบรัฐบาล-ออมสิน แจ้งปิดสาขาคลองเตย และสาขาเทสโก้โลตัส พระราม 4 เป็นการชั่วคราว หลังพบคลัสเตอร์การแพร่ระบาดของเชื้อไวรัส COVID-19 ในพื้นที่ชุมชนคลองเตย
วันพุธที่ 5 พฤษภาคม 2564
ออมสิน แจ้งปิดสาขาคลองเตย และสาขาเทสโก้โลตัส พระราม 4 เป็นการชั่วคราว หลังพบคลัสเตอร์การแพร่ระบาดของเชื้อไวรัส COVID-19 ในพื้นที่ชุมชนคลองเตย
ธ.ออมสินแจ้งปิดให้บริการสาขาในพื้นที่เขตคลองเตย ซึ่งเป็นคลัสเตอร์การแพร่ระบาดจํานวน 2 สาขา ชั่วคราว คือ สาขาคลองเตย ปิดให้บริการตั้งแต่ 5–19 พ.ค.2564 เป็นเวลา 15 วัน และสาขาเทสโก้โลตัส พระราม 4 ปิดให้บริการตั้งแต่วันที่ 6–10 พ.ค.2564 เป็นเวลา 5 วัน
รายงานข่าวจากธนาคารออมสิน แจ้งว่า จากกรณีที่ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (COVID-19) หรือ ศบค. เร่งให้มีการตรวจเชิงรุกอย่างเร่งด่วนในพื้นที่ชุมชนคลองเตย หลังพบรายงานจํานวนผู้ติดเชื้อในพื้นที่เพิ่มขึ้นอย่างรวดเร็ว และเร่งดําเนินการฉีดวัคซีนให้กับประชาชนที่อาศัยอยู่ในพื้นที่ชุมชนคลองเตย เพื่อยับยั้งและป้องกันการแพร่ระบาดของเชื้อไวรัส COVID-19 นั้น
ธนาคารออมสิน จึงขอแจ้งปิดให้บริการสาขาในพื้นที่เขตคลองเตย ซึ่งเป็นคลัสเตอร์การแพร่ระบาด จํานวน 2 สาขา เป็นการชั่วคราว คือ สาขาคลองเตย ปิดให้บริการตั้งแต่วันที่ 5 – 19 พฤษภาคม 2564 เป็นเวลา 15 วัน และสาขาเทสโก้โลตัส พระราม 4 ปิดให้บริการตั้งแต่วันที่ 6 – 10 พฤษภาคม 2564 เป็นเวลา 5 วัน ระหว่างนี้ลูกค้าสามารถใช้บริการจากสาขาพื้นที่ใกล้เคียงได้ตามปกติ ได้แก่ สาขาคอลัมน์ทาวเวอร์ สาขาเกทเวย์เอกมัย สาขาพร้อมพงษ์ และสาขาพระโขนง หรือสามารถใช้บริการผ่านช่องทางอิเล็กทรอนิกส์ และระบบออนไลน์ต่าง ๆ ของธนาคารฯ เช่น แอปพลิเคชัน MyMo, ตู้ ATM และระบบ Internet Banking เป็นต้น ทั้งนี้ เพื่อสวัสดิภาพและความปลอดภัยสูงสุดของลูกค้าและพนักงาน เป็นสําคัญ จึงขออภัยในความไม่สะดวก มา ณ โอกาสนี้
หากต้องการสอบถามข้อมูลเพิ่มเติม ติดต่อได้ที่ ศูนย์ลูกค้าสัมพันธ์ธนาคารออมสิน โทร. 1115 และที่ LINE ID พิมพ์ @GSBsociety
รัฐบาลไทย-ข่าวทำเนียบรัฐบาล-แพทย์ผู้เชี่ยวชาญ ย้ำการฉีดวัคซีน ป้องกันเจ็บป่วยรุนแรงและลดเสียชีวิต ได้เกือบ 100 เปอร์เซ็นต์
วันพุธที่ 5 พฤษภาคม 2564
แพทย์ผู้เชี่ยวชาญ ย้ําการฉีดวัคซีน ป้องกันเจ็บป่วยรุนแรงและลดเสียชีวิต ได้เกือบ 100 เปอร์เซ็นต์
แพทย์ผู้เชี่ยวชาญ ย้ําการฉีดวัคซีนมีประโยชน์ ป้องกันเจ็บป่วยรุนแรงและลดเสียชีวิต ได้เกือบ 100 เปอร์เซ็นต์ สร้างภูมิคุ้มกันให้กับตนเอง และปกป้องครอบครัว ชุมชน ประเทศชาติ
วันนี้ (5 พฤษภาคม 2564) ศ.คลินิกเกียรติคุณ นายแพทย์อุดม คชินทร ประธานคณะกรรมการปฏิรูปประเทศด้านสาธารณสุข ให้สัมภาษณ์ว่า การเลือกวัคซีนให้กับคนไทย นอกจากประสิทธิภาพและประสิทธิผลแล้ว สิ่งสําคัญคือความปลอดภัย ซึ่งขณะนี้จากการฉีดวัคซีนทั่วโลก 1 พันกว่าล้านโดส ยังไม่มีรายงานการเสียชีวิตแม้จะมีเหตุการณ์พบผู้เสียชีวิตภายหลังการฉีดวัคซีน แต่เมื่อชันสูตรแล้วพบว่าไม่เกี่ยวข้องกับวัคซีน ส่วนกรณีพบอาการข้างเคียงหลังฉีดวัคซีน เช่น การเกิดลิ่มเลือด องค์การอนามัยโลกได้ให้ข้อมูลว่าหลังฉีดวัคซีนแอสตร้าเซนเนก้าฉีด 1 ล้านคน พบการเกิดลิ่มเลือด 1 คน ถือว่าน้อยมาก ขอให้ประชาชนมั่นใจ
สําหรับประเทศไทย ขณะนี้มีวัคซีน2ชนิด คือ ซิโนแวคและแอสตร้าเซนเนก้า ซึ่งซิโนแวคข้อมูลล่าสุดชัดเจนว่าสามารถป้องกันการติดเชื้อที่ไม่มีอาการได้ถึงร้อยละ78ส่วนแอสตร้าเซนเนก้ากับไฟเซอร์ ได้มีการศึกษาข้อมูลเปรียบเทียบกันในประเทศอังกฤษ พบว่าหลังฉีด 1 เข็ม ทั้ง2ยี่ห้อ ได้ผลในการป้องกันโรคถึงร้อยละ 65และป้องกันการเจ็บป่วยรุนแรงที่ต้องเข้าไอซียูหรือเสียชีวิต ได้เกือบ 100 เปอร์เซ็นต์ เท่ากัน ย้ําว่าประสิทธิภาพประสิทธิผล มีความชัดเจนและมีประโยชน์แน่นอน
ศ.คลินิกเกียรติคุณ นายแพทย์อุดม กล่าวต่อว่า สําหรับประโยชน์ที่ได้จากวัคซีนนั้น จะทําให้ตนเองมีภูมิคุ้มกัน ปกป้องครอบครัว ชุมชนและประเทศชาติ อย่างไรก็ตามหลังฉีดวัคซีนแล้ว ยังต้องปฏิบัติตามมาตรการป้องกันตนเองอย่างเคร่งครัด สวมหน้ากากตลอดเวลา หลีกเลี่ยงสถานที่แออัด เว้นระยะห่าง หมั่นล้างมือ ปรับพฤติกรรมตนเอง ไม่รับความเสี่ยงหรือทําให้ผู้อื่นมีความเสี่ยงเพราะวัคซีนที่สําคัญที่สุด ไม่ใช่วัคซีนที่อยู่ในขวดแต่อยู่ที่พฤติกรรมโอกาสการแพร่เชื้อให้กัน เกิดจากการอยู่ใกล้กัน หากอยู่ห่างกันเกิน2เมตรและสวมหน้ากาก โอกาสติดแทบจะเป็นศูนย์
“การที่จะผ่านวิกฤตโควิด19ครั้งนี้ไปได้ ทุกคนจะต้องสร้างภูมิคุ้มกันให้ตนเอง และครอบครัว ประเทศชาติ โดยช่วยกันฉีดวัคซีน ขอยืนยันว่าวัคซีนมีความปลอดภัยสูงมาก ดีกว่าการที่ไม่ได้รับการฉีดแน่นอน ทําให้เกิดภูมิต้านทาน ไม่ติดเชื้อ ที่สําคัญคือ วัคซีนไม่ทําให้เสียชีวิต” ศ.คลินิกเกียรติคุณ นายแพทย์อุดมกล่าว
*****************************5 พฤษภาคม 2564
รัฐบาลไทย-ข่าวทำเนียบรัฐบาล-กรมการขนส่งทางบก กระทรวงคมนาคม ห่วงใยในสถานการณ์การแพร่ระบาดของโรคติดเชื้อไวรัส COVID-19 งดการอบรม ด้านใบอนุญาตขับรถและผู้ประจำรถ ณ สำนักงานขนส่งทุกแห่ง ตั้งแต่ 16 เมษายน 2564
วันพุธที่ 5 พฤษภาคม 2564
กรมการขนส่งทางบก กระทรวงคมนาคม ห่วงใยในสถานการณ์การแพร่ระบาดของโรคติดเชื้อไวรัส COVID-19 งดการอบรม ด้านใบอนุญาตขับรถและผู้ประจํารถ ณ สํานักงานขนส่งทุกแห่ง ตั้งแต่ 16 เมษายน 2564
..
กรมการขนส่งทางบก กระทรวงคมนาคม ห่วงใยในสถานการณ์การแพร่ระบาดของโรคติดเชื้อไวรัส COVID-19
อัลบั้มภาพ
ข่าวที่เกี่ยวข้อง
“ชัยวุฒิ” วอนหยุดแชร์ข่าวปลอมเปิดจองวัคซีนโควิด-19
ครม.ขยายเวลาบังคับใช้ พ.ร.บ.คุ้มครองข้อมูลส่วนบุคคลอีก 1 ปี
สบส. แจงเรียกเก็บจ่ายค่ารักษาโควิด 19 เป็นไปตามหลักเกณฑ์ ฝ่าฝืนมีโทษทั้งจําทั้งปรับ
สธ.เข้มคัดกรอง ติดตาม และแยกผู้ติดเชื้อจากชุมชนในพื้นที่กทม.
สธ.-กทม. ร่วมบริหารจัดการดูแลผู้ติดเชื้อโควิด 19 ในพื้นที่กทม.
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 5 พ.ค.64 พนักงานติดเชื้อไวรัส COVID-19 จำนวน 2 ราย
วันพุธที่ 5 พฤษภาคม 2564
ประกาศ ขสมก. ประจําวันที่ 5 พ.ค.64 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 5 พ.ค.64 พนักงานติดเชื้อไวรัส COVID-19 จํานวน 2 ราย
ประกาศ ขสมก. ประจําวันที่ 5 พ.ค.64 พนักงานติดเชื้อไวรัส COVID-19 จํานวน 2 ราย
1) เจ้าหน้าที่การเงินและบัญชี งานบัญชีและงบประมาณ กลุ่มงานบัญชีและการเงิน เขตการเดินรถที่ 6
2) พนักงานเก็บค่าโดยสารรถปรับอากาศ สาย 4 เขตการเดินรถที่ 4
รัฐบาลไทย-ข่าวทำเนียบรัฐบาล-กรมการขนส่งทางบก แนะนำประชาชนจองหมายเลขทะเบียนรถจักรยานยนต์ของกรุงเทพมหานครผ่านช่องทางออนไลน์ ได้ตั้งแต่วันนี้ - วันที่ 14 พฤษภาคม 2564
วันพุธที่ 5 พฤษภาคม 2564
กรมการขนส่งทางบก แนะนําประชาชนจองหมายเลขทะเบียนรถจักรยานยนต์ของกรุงเทพมหานครผ่านช่องทางออนไลน์ ได้ตั้งแต่วันนี้ - วันที่ 14 พฤษภาคม 2564
...
นายยงยุทธ นาคแดง รองอธิบดีกรมการขนส่งทางบก กระทรวงคมนาคม เปิดเผยว่า จากสถานการณ์การแพร่ระบาดของโรคติดเชื้อไวรัส COVID-19 ในพื้นที่กรุงเทพฯ ซึ่งเป็นพื้นที่ควบคุมสูงสุดและเข้มงวดตามประกาศของ ศบค. กรมการขนส่งทางบก (ขบ.) จึงปรับรูปแบบการบริการให้ประชาชนสามารถใช้บริการผ่านช่องทางออนไลน์เพื่อลดโอกาสเสี่ยงในการแพร่กระจายและติดเชื้อไวรัส COVID-19 โดยล่าสุดได้ปรับรูปแบบให้บริการการจองหมายเลขทะเบียนรถจักรยานยนต์ของกรุงเทพฯ ผ่านช่องทางออนไลน์ที่เว็บไซต์ ขบ. https://www.dlt.go.th/site/vei/ ตั้งแต่วันนี้ - วันที่ 14 พฤษภาคม 2564 ในเวลา 08.30 - 16.30 น. ของทุกวัน และงดรับการเดินทางมาจองด้วยตนเอง ณ ขบ. เป็นการชั่วคราว ทั้งนี้ ได้กําหนดเงื่อนไขในการจองหมายเลขทะเบียนรถจักรยานยนต์ผ่านช่องทางออนไลน์ โดยผู้ยื่นคําขอต้องเป็นเจ้าของรถที่จดทะเบียนหรือผู้เช่าซื้อรถเท่านั้น เลขทะเบียนที่จองแล้วห้ามเปลี่ยนเลขหรือโอนสิทธิ์เปลี่ยนชื่อหรือยกเลิก ไม่ว่ากรณีใด ๆ ทั้งสิ้น เมื่อได้รับหมายเลขทะเบียนแล้วต้องดําเนินการจดทะเบียนภายใน 90 วัน หากไม่มาดําเนินการจดทะเบียนภายในกําหนด ขบ. จะนําหมายเลขทะเบียนที่ได้รับจัดให้กับผู้อื่นต่อไป สามารถจองได้จํานวน 5 หมายเลขตามลําดับที่ต้องการ พร้อมกําหนดหมวดอักษรได้ตามวันที่เปิดจอง หากหมวดอักษรใดมีผู้อื่นเลือกแล้วเจ้าหน้าที่จะดําเนินการเปลี่ยนหมวดอักษรให้ใหม่โดยจะแจ้งผลการจองให้ทราบภายใน 1 - 3 วันทําการ และสามารถตรวจสอบผลการจองด้วยตนเองผ่านทางเว็บไซต์ ขบ.
รองอธิบดีกรมการขนส่งทางบก กล่าวเพิ่มเติมว่า ส่วนการจองหมายเลขทะเบียนรถยนต์ของกรุงเทพฯ สามารถจองได้ด้วยตนเองเช่นกันที่เว็บไซต์ www.tabienrod.com ประกอบด้วย รถเก๋ง รถกระบะ 4 ประตู รถตู้ และรถกระบะบรรทุก ซึ่งระบบของรถยนต์จะเปิดให้จองในวันและเวลาราชการ ตั้งแต่เวลา 10.00 - 16.00 น. ทราบผลการจองได้ทันที ช่วยลดขั้นตอนให้ประชาชนไม่ต้องเดินทางมาติดต่อที่ ขบ. โดยหมายเลขทะเบียนที่จองได้จะไม่สามารถยกเลิกหรือเปลี่ยนแปลงเป็นชื่อผู้อื่นได้ กรณีที่จองได้แล้วและเปลี่ยนใจไม่นํารถไปจดทะเบียนภายในเวลาที่กําหนดจะต้องรอให้พ้นระยะเวลาหลังจากจองครั้งแรกไปแล้ว 3 เดือน จึงจะสามารถนําข้อมูลรถคันเดิมไปจองเลขทะเบียนใหม่ได้ โดยเมื่อนํารถมาจดทะเบียนให้แจ้งหมายเลขที่จองได้กับเจ้าหน้าที่และดําเนินการจดทะเบียนตามขั้นตอน ซึ่งปัจจุบันการจดทะเบียนรถใหม่มีความสะดวก รวดเร็ว กรณีที่หลักฐานครบถ้วนใช้ระยะเวลาภายใน 1 วัน สามารถรับแผ่นป้ายทะเบียนรถได้ทันที ทั้งนี้ การจองหมายเลขทะเบียนรถทั้งรถยนต์และรถจักรยานยนต์ของกรุงเทพฯ ทําได้โดยง่ายดายเพียงแค่ไม่กี่ขั้นตอนเท่านั้น และไม่ต้องเสียค่าใช้จ่ายในการจอง สามารถทําได้ด้วยตนเองโดยไม่จําเป็นต้องติดต่อผ่านบุคคลภายนอก สําหรับต่างจังหวัดติดต่อสอบถามสํานักงานขนส่งจังหวัดโดยตรงหรือสอบถามได้ที่สายด่วนโทร. 1584